Jūros ichtiologinis draustinis
Jūros ichtiologinis draustinis – saugoma gamtos sritis Vakarų Lietuvoje, Tauragės, Jurbarko rajonuose ir Pagėgių savivaldybėje. Apima Jūros upės vagą nuo Tauragės užtvankos iki pat upės žiočių Nemune (43 km), taip pat Šešuvies vagą nuo žiočių aukštyn iki Upynos žiočių (55,1 km) bei Upynos vagą nuo šiosios žiočių iki Žvirzdės kaimo (16 km). Draustinis skirtas saugoti lašišų, šlakių, upėtakių ir žiobrių nerštavietes.